OBEC VRÁDIŠTE



**Všeobecne záväzné nariadenie**

**Obce Vrádište**

 **č. 2/2020**

**o určení pravidiel času predaja v obchode a času prevádzky služieb na území obce Vrádište**

 **Milan Kováč**

 **starosta obce**

Návrh tohto VZN bol vyvesený na úradnej tabuli dňa :

Zvesený dňa :

Obec Vrádište v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 4 ods. 5 písm. a) bod 3 zákona č. 369/1990 Zb. o obecnom zriadení v znení neskorších predpisov **v y d á v a**

**Všeobecne záväzné nariadenie Obce Vrádište o určení pravidiel času predaja v obchode a času prevádzky služieb na území Obce Vrádište.**

**Článok 1**

**Predmet nariadenia**

1. Predmetom tohto všeobecne záväzného nariadenia (ďalej len „VZN“) je určenie pravidiel času predaja v obchode a času prevádzky služieb.

**Článok 2**

**Základné pojmy**

1. Na účely tohto nariadenia sa rozumie:
	* 1. prevádzkareň[[1]](#footnote-1) je priestor, v ktorom sa vykonáva podnikateľská činnosť a ktorý je určený pre styk so zákazníkmi,
		2. prevádzkovým priestorom herní je priestor definovaný osobitným zákonom[[2]](#footnote-2)
		3. prevádzkovou dobou rozsah času predaja a rozsah času poskytovania služieb v prevádzkarni.

**Článok 3**

**Čas predaja v obchodoch a čas prevádzky služieb**

1. Všeobecný čas predaja a všeobecný čas prevádzky služieb v prevádzkach obchodu a služieb sa určuje od 5.00 hod. do 22.00 hod. V rámci tohto času si podnikateľský subjekt stanoví prevádzkový čas pre každú prevádzku.
2. U pivární, pohostinstiev, kaviarní, barov, reštaurácií a im na roveň postavených zariadení, poskytujúcich pivo a alkoholické nápoje na predaj a k priamej konzumácii prevádzková doba je :
* v nedeľu - štvrtok je od 05.00 hod. do 23.00 hod.
* v piatok - sobotu: od 05.00 hod do 03.00 hod.
* v deň pred dňom pracovného pokoja a štátom uznaných sviatkov od 05.00 hod. do 03.00 hod.
* dňa 31.12. do 03.00 hod. nasledujúceho dňa
1. Nepretržite je určený čas prevádzky obchodu a služieb, ktoré poskytujú služby a svojim predmetom činnosti nenarušujú nočný kľud, verejný poriadok a životné prostredie (čerpacie stanice, autobusové stanice, vlaková stanica, hotely, ubytovne).
2. Prevádzkovanie hazardných hier v herni je od 03.00 hod. do 10.00 hod., na Veľký piatok, v dňoch 24. a 25. decembra, v čase trvania štátneho smútku a mimo prevádzkového času herne zakázané[[3]](#footnote-3).
3. Prevádzky otvorené po 22.00 hod. sú povinné dodržiavať nočný kľud a verejný poriadok.

**Článok 4**

**Informačná povinnosť prevádzkovateľa**

1. Podnikateľ prevádzkujúci prevádzkareň je povinný najneskôr 5 dní pred jej otvorením a 5 dní pred zmenou prevádzkovej doby písomne oznámiť Obci Vrádište jej prevádzkovú dobu.
2. Pri zrušení prevádzkarne je predávajúci povinný informovať najneskôr sedem dní pred zrušením prevádzkarne doručiť Obci Vrádište písomnú informáciu o zrušení prevádzky.[[4]](#footnote-4)

**Článok 5**

**Sankcie**

1. Za porušenie tohto nariadenia môže uložiť Obec Vrádište právnickej osobe – podnikateľovi pokutu až do výšky 6638 eur.[[5]](#footnote-5)
2. Pokuty sú príjmom Obce Vrádište.

**Článok 6**

**Záverečné ustanovenia**

1) Dňom účinnosti tohto VZN č. 2/2020 o určení pravidiel času predaja v obchode a času

 prevádzky služieb na území Obce Vrádište stráca platnosť VZN obce Vrádište č. 1/2008.

2) Toto VZN nadobúda účinnosť dňa ........... 2020.

Vo Vrádišti, dňa 10.02.2020

 Milan Kováč starosta

1. náležitosti označenia prevádzkarne definuje § 15 Zák. č. 250/2007 Z.z. o ochrane spotrebiteľa a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov [↑](#footnote-ref-1)
2. § 2 písm. u), v), x), § 15, §16 Zák. č. 30/2019 Z.z. o hazardných hrách a o zmene a doplnení niektorých zákonov [↑](#footnote-ref-2)
3. §14 ods. 10, § 15 ods. 4 Zák. č. 30/2019 Z.z. o hazardných hrách a o zmene a doplnení niektorých zákonov. [↑](#footnote-ref-3)
4. § 15 ods. 4 Zák. č. 250/2007 Z.z. o ochrane spotrebiteľa a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov [↑](#footnote-ref-4)
5. § 27b ods. 1 písm. a), ods. 2 Zák. č. 369/1990 Zb. o obecnom zriadení [↑](#footnote-ref-5)